***Den 13. krigeren*** (originaltittel: *The 13th Warrior*) er en amerikansk action- og eventyrfilm fra 1999 regissert av John McTiernan. Hovedrollen spilles av Antonio Banderas, mens sentrale biroller spilles av Vladimir Kulich og Dennis Storhøi. Handlingen er vikingrelatert og benytter seg av såvel den arabiske geografen Ibn Fadlan som sagnet om Beowulf. Manus er basert på Michael Crichtons eventyrroman *Eaters of the Dead*, fra 1976. Crichton var også en av filmens produsenter. 

Filmen floppet på kino og ble heller ikke godt mottatt av kritikerne.

Handling
--------

Ibn Fahdlan er en ung arabisk hofftjener som blir landsforvist etter å ha innledet et kjærlighetsforhold til kona til en mektig sultan. Han tvinges avsted som sendebud langt mot nord og til vikingene. Etter en strabasiøs ferd, møter han det fryktede krigerfolket, og han sjokkeres av deres brutale levesett. På grunn av en mystisk spådom, tvinges han allikevel til å reise nordover for å nedkjempe en fryktelig fiende – mystiske skapninger kjent for å slakte ned alt som kommer i deres vei. For å overvinne den umenneskelige fienden trengs det ifølge en sannsigerske tretten krigere, og den trettende skal ikke være viking. Ibn blir den 13. krigeren.

Om filmen
---------

### Popularitet og økonomi

*Den 13. krigeren* ble ingen publikumssuksess og har blitt omtalt som en av de største floppene på 1990-tallet. Den innbrakte $61,7 millioner på verdensbasis, hvorav $32,7 millioner i USA. Den havnet på 54. plass over de mest innbringende filmene på verdensbasis i 1999 og på 63. plass i USA.

Produksjonskostnadene var opprinnelig på 85 millioner dollar, men en rekke utsettelser og endringer gjorde at det steg til godt over 100 millioner. Ifølge The Numbers endte den på 125 millioner dollar, mens den ifølge BoxOfficeMojo var på 160 millioner (noe som gir et tap på nesten 100 millioner dollar).

### Omtale

Filmen fikk lunken mottakelse kritikerne, noe som gjenspeiles i at den bare har fått 33 % på Rotten Tomatoes. Den amerikanske filmanmelderen Roger Ebert gav den 1,5 av 4 stjerner, mens Leonard Maltin gav den 3 av 4 stjerner.

Anmelderne i *Dagbladet* og *VG* gav den terningkast to, mens anmelderen i *Aftenposten* kun gav den terningkast én. *Dagbladet* skrev: «Vikingene kan ikke skryte av et spesielt godt image. Det blir ikke bedre av verken Den 13. krigeren eller Dennis Storhøi. Antonio Banderas ser med god grunn skeptisk ut i dette rølpekalaset». *VGs* anmelder mente at siste del av filmen utviklet seg til en «vikingsfarse», med særlig fokus på avhugne lemmer, groteske avlivinger og en bjørnedyrkende, diffus «kultstamme» av menneskeetere med tilhold i svære, underjordiske ganger».

Rollebesetning
--------------

* Antonio Banderas : Ahmed ibn Fadlan
* Vladimir Kulich : Beowulf
* Dennis Storhøi : Herger
* Clive Russell : Helfdane
* Richard Bremmer : Skeld
* Tony Curran : Weath
* Omar Sharif : Melchisidek
* Oliver Sveinall : Haltaf
* Erick Avari : Karavan fører
* Sven Wollter : Kong Hrothgar
* Diane Venora : Dronning Weilew
* Asbjorn Riis : Halga
* Bjørn Ove Pedersen : Wulfgar

Referanser
----------

1. ↑  «The 13th Warrior (1999)». *Bomb Report* **(engelsk)**. Besøkt 8. januar 2020.
2. ↑  «Greatest Box-Office Bombs, Disasters and Flops». *www.filmsite.org* **(engelsk)**. Besøkt 11. juni 2017.
3. ↑  BoxOfficeMojo
4. ↑  «Top 1999 Movies at the Worldwide Box Office». *The Numbers*. Besøkt 8. januar 2020.
5. ↑  «Top 1999 Movies at the Worldwide Box Office». *The Numbers*. Besøkt 8. januar 2020.
6. ↑  «The 13th Warrior (1999) - Financial Information». *The Numbers*. Besøkt 11. juni 2017.
7. ↑  «The 13th Warrior». *Box Office Mojo*. Besøkt 4. august 2021.
8. ↑  «The 13th Warrior». *Rotten Tomatoes* **(engelsk)**. Besøkt 8. januar 2020.
9. ↑  «Ebert, Roger». Arkivert fra originalen 8. oktober 2012. Besøkt 13. februar 2012.
10. ↑  Maltin, Leonard (3. september 2013). *Leonard Maltin's 2014 Movie Guide* **(engelsk)**. Penguin. ISBN 9781101609552.
11. ↑  «Den 13. Krigeren». *www.filmfront.no*. Besøkt 11. juni 2017.
12. ↑  «Trøstesløs viking-action». *Dagbladet.no* **(norsk)**. 22. oktober 1999. Besøkt 11. juni 2017.
13. ↑  VG - Selsom «viking»-action (22.10.1999)

Eksterne lenker
---------------

* (en) *Den 13. krigeren* på Internet Movie Database Rediger på Wikidata

* (no) *Den 13. krigeren* hos Filmfront Rediger på Wikidata

* (no) *Den 13. krigeren* på NRK TV Rediger på Wikidata

* (sv) *Den 13. krigeren* i Svensk Filmdatabas Rediger på Wikidata

* (da) *Den 13. krigeren* i Danmark Nationale Filminstitut Rediger på Wikidata

* (en) *Den 13. krigeren* på AllMovie Rediger på Wikidata

* (fr) *Den 13. krigeren* på Allociné Rediger på Wikidata

* (nl) *Den 13. krigeren* på MovieMeter Rediger på Wikidata

* (en) *Den 13. krigeren* på American Film Institute Rediger på Wikidata

* (en) *Den 13. krigeren* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |